Silent Hill 3

Silent Hill 3 on Team Silentin kehittämä ja Konamin julkaisema selviytymiskauhupeli. Se julkaistiin vuonna PlayStation 2:lle ja Microsoft Windowsille. Peli on "Silent Hill" -pelisarjan kolmas osa, ja juonellisesti se jatkaa sarjan ensimmäisen pelin tapahtumia.
Tarinan päähenkilö, teini-ikäinen tyttö nimeltään Heather, päätyy tahtomattaan osaksi Silent Hillin kaupungissa yhä vaikuttavan kultin juonitteluihin. Kulttia johtava mystinen Claudia-niminen nainen pyrkii Heatherin kautta elvyttämään pahantahtoisen epäjumalan. Sisältönsä suhteen pelin kerrotaan saaneen vaikutteita muun muassa vuoden 1990 kauhuelokuvasta "Jaakobin painajainen" ja kauhukirjailija Stephen Kingin teoksista.
"Silent Hill 3" on myöhemmin julkaistu uudelleen HD -laadulla osana vuoden 2012 "Silent Hill HD Collection" -pelikokoelmaa, joka sisältää myös sarjan toisen osan. Kokoelma on julkaistu PlayStation 3- ja Xbox 360 -konsoleille.
"Silent Hill 3:n" juoni toimii pohjana vuoden 2012 elokuvalle "", joka on jatko-osa vuoden 2006 "Silent Hill" -elokuvalle.
Pelaaminen.
Pelaaja ohjaa Heather Mason -nimistä tyttöä, joka muutaman mutkan kautta päätyy sumun peittämään amerikkalaiseen kaupunkiin nimeltä Silent Hill. Edeltäjiensä tavoin peli käyttää 3D-grafiikkaa kauttaaltaan ja kamera on useimmiten päähenkilön takana. Pelaajan on tutkittava pelialuettaan kauttaaltaan ja kerättävä esineitä ja vihjeitä, joita myöhemmin voi käyttää pulmien ratkaisuun ja juonen eteenpäin viemiseen. Pelin taistelu- ja pulmaelementtien vaikeusastetta voidaan säätää erikseen.
Pelaajalla on rajallinen määrä ammuksia käytössä. Taskulamppu ja radio ovat aseen ohella merkittäviä selviytymisvälineitä: monet paikat ovat pilkkopimeitä, jolloin taskulamppu auttaa, ja rikkinäinen radio kohisee vihollisen lähestyessä. Heather pystyy tarvittaessa suorittamaan myös sivuliikkeitä välttääkseen vihollisia.
Pelissä on kolme erilaista lopetusta, sekä myös avattavia aseita ja asuja.
Juoni.
Pelin tapahtumat sijoittuvat 17 vuotta myöhemmin ensimmäisen pelin tapahtumista. Teini-ikäinen Heather – ensimmäisen pelin protagonistin Harry Masonin kasvattitytär – näkee painajaisia omasta kuolemastaan huvipuistossa, ja herättyään ostoskeskuksen pikaruokaravintolassa hän päättää lähteä kotiin. Heather kohtaa ostoskeskuksen häntä seuraavan yksityisetsivän Douglas Cartlandin, joka väittää tietävänsä Heatherin alkuperästä. Yrittäessään vältellä Douglasia Heather huomaa ostoskeskuksen olevan yhtäkkiä autio ihmisistä ja sen sisältävän groteskeja olentoja. Sitten hän tapaa Claudia Wolfin, salaperäisen naisen, joka pahaenteisesti vihjaa, että Heather tulee olemaan tärkeä osa paratiisin luomisessa maan päälle. Heather löytää pian itsensä ostoskeskuksen "toisen maailman" versiosta – hirviöiden täyttämästä, veren tahraamasta ja rappeutuvasta vaihtoehtoisesta maailmasta – ja palaa lopulta alkuperäiseen ostoskeskukseen, jossa hän kohtaa Douglasin uudelleen, joka tällä kertaa tunnustaa Claudian palkanneet hänet etsimään Heatherin, vaikka kiistääkin tietävänsä toisesta maailmasta tai mistään muustakaan Claudian asioista. Heather lähtee ostoskeskuksesta ja päättää mennä kotiin metrolla. Palattuaan kotiinsa asuntoonsa hän löytää isänsä Harry Masonin kylmäverisesti murhattuna. Harryn murhannut Claudia on paikalla kertomassa Heatherille, että Harryn murha tapahtui kostomielessä ja tarkoituksena synnyttää viha Heatherissa, ja ennen lähtöään Claudia kertoo Heatherille, että hän odottaa Heatherin saapumista Silent Hillin kaupungissa.
Tarkoituksena tappaa Claudian Heather päättää mennä Silent Hilliin ja hyväksyy Douglasin tarjouksen ajaa hänet sinne, koska Douglas kokee olevansa vastuussa Heatherin kokemasta menetyksestä. Ajomatkan aikana Heather ymmärtää alkuperänsä Harryn jättämän päiväkirjan perusteella: Alessa Gillespien reinkarnaationa, hän on tärkeä osa Claudian suunnitelmaa synnyttää kultin palvomalle jumalalle ruumiillinen olomuoto. Saavuttuaan lopulta sumun peittämään Silent Hilliin, Heather lähtee paikalliseen Brookhavenin sairaalaan etsimään miestä nimeltä Leonard Wolf. Hän kohtaa kultin jäsenen nimeltä Vincent Smith, joka päättää auttaa Heatheria siksi, että on Claudian kanssa eri mieltä kultin toiminnasta. Tämä kertoo Heatherille, että Leonardilla oli hallussaan voimakas Metatronin sinetti, jonka Heather tarvitsee Vincentin mukaan. Kohdattuaan viimein Leonardin, joka paljastuu Claudian väkivaltaiseksi isäksi, tämä hyökkää Heatherin kimppuun saatuaan tietää, että tämä ei ole kultin jäsen. Heather voittaa hänet ja ottaa Metatronin sinetin. Hän lähtee kohti kultin johtamaan paikallista kirkkoa, mutta se edellyttää läpikulkua huvipuiston läpi, josta oli aiemmin nähnyt painajaisia. Huvipuistossa Heather löytää haavoittuneen Douglasin, joka oli tällä välin yrittänyt omatoimisesti pysäyttää Claudian. Hän harkitsee Heatherin tappamista estääkseen pakanajumalan syntymisen maan päälle, mutta päättää antaa Heatherille mahdollisuuden viedä tämä päätökseen.
Heather saapuu kirkkoon ja saa tietää, että Claudia, joka oli Alessan lapsuudenystävä, aikoo saada aikaan jumalan syntymän muuttaakseen maailmaa paratiisiksi. Kirkossa Claudia riitelee Vincentin kanssa näkemyseroista ja haavoittaa Vincentin kuolettavasti. Paikalle saapunut Heather oksentaa ulos sikiöjumalan, joka oli saanut ravintonsa tämän koston sekaisesta vihasta Claudiaa kohtaan. Claudia nielee heti sikiön Heatherin kauhistukseksi yrittääkseen saattaa päätökseen jumalan synnytysprosessin. Kultin arkkienkeli sieppaa Claudian alla olevaan kappeliin, jonne Heather seuraa perässä ja kovan taistelun jälkeen Heather voittaa viimein vastasyntyneen jumalan. Hän jää asiasta helpottuneena suremaan viimein isänsä kurjaa kohtaloa.
Pelissä on kolme erilaista lopetusta:
Vastaanotto.
GameSpot antoi pelin PS2-versiolle arvosanaksi 8,4/10 arvostelussaan ja taas Metacritic antoi samaiselle versiolle arvosanaksi 85/100. PC-versio on menestynyt huomattavasti heikommin konsoliversioon nähden, joidenkin arvioijien kritisoidessa pelin taistelupohjaisia ​​elementtejä sekä joitakin teknisiä puitteita, kuten pelin huonoa tukea peliohjaimen käyttöä ajatellen.